Apstiprināts

SIA „Jēkabpils reģionālā slimnīca”

Iepirkumu komisijas 2021.gada 26.februāra sēdē

(prot. Nr.01/2021/14MS)

**Iepirkuma**

**,,****Medicīnas apavu piegāde”**

Identifikācijas nr. Nr. JRS 2021/14MS

**noteikumi**

Iepirkumu organizē un realizē ar SIA „Jēkabpils reģionālā slimnīca” valdes priekšsēdētājas 2021.gada 17.februār rīkojumu Nr.31 izveidota pastāvīgi darbojošās Iepirkumu komisija.

Ņemot vērā faktisko situāciju Jēkabpils reģionālajā slimnīcā, kad strauji palielinās covid-19 pacientu skaits un, lai būtu iespējams slimnīcā nodrošināt kvalitatīvu un nodalītu aprūpi tieši covid-19 pacientiem, kā arī, lai nodrošinātu medicīnas aprūpes darbiniekus covid nodaļās ar atsevišķiem un ērtiem darba apaviem, ir nepieciešams iegādāties apavus darbiniekiem darbam ar covid pacientiem.

Minētie apstākļi ir uzskatāmi par neparedzamiem ārkārtas apstākļiem, kuri iziet ārpus normālas ekonomiskās un sociālās situācijas robežām un kuru dēļ slimnīcai radusies steidzama nepieciešamība veikt iepirkumu neparedzamo ārkārtas apstākļu izraisīto seku novēršanai, jo ārstniecības iestādē uzņemto covid-19 pacientu skaits palielinās un jāiepērk preces, kas uzlabotu nodarbināto darba apstākļus ar covid-19 pacientiem un līdz ar to arī pacientu aprūpes kvalitāti.

Turklāt, Ministru kabinets ir piešķīris līdzekļus pasākumu īstenošanai, kas nepieciešami stacionārās ārstniecības iestādēs, kas veic covid- 19 pacientu ārstēšanu, tostarp, arī Jēkabpils reģionālajā slimnīcā, lai, ņemot vērā esošo epidemioloģisko situāciju saslimušo ar covid-19 infekciju un stacionēto covid-19 pacientu skaitu un tā pieauguma prognozes, sagatavotos stacionēto covid-19 pacientu skaita pieaugumam un izvērstu papildu gultas covid-19 pacientu (tai skaitā smagu pacientu, kam nepieciešama intensīvā terapija) ārstēšanai, kā arī iegādātos papildu aprīkojumu, kas nepieciešams savlaicīgas un veselības stāvoklim atbilstošas ārstēšanas un aprūpes nodrošināšanai covid-19 pacientiem.

[Iepirkuma plānotā līgumcena](file:///C:\ta\id\287760#p8) par medicīnas apavu piegādi ir 14875.00 euro bez PVN, līdz ar to piemērojama ,,mazā,, sarunu procedūru, iepriekš nepublicējot paziņojumu par līgumu, saskaņā ar Publisko iepirkumu likuma 9.panta 21.daļas 1.punktu, kas nosaka, ka Pasūtītājs ir tiesīgs nepiemērot Publisko iepirkuma likuma 9.panta sestās un astotās daļas noteikumus, ja iepirkums atbilst Publisko iepirkuma likuma 8. panta septītās daļas nosacījumiem, kas, savukārt, pieļauj sarunu procedūras piemērošanu, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot iepirkuma procedūru.

Iepirkums tiek organizēts Publisko iepirkumu likuma (PIL) 9.panta 21.daļas 1.punktā noteiktajā kārtībā.

**1.** **Pasūtītājs**

|  |  |
| --- | --- |
| Pasūtītāja nosaukums | SIA „Jēkabpils reģionālā slimnīca” |
| Adrese | Andreja Pormaļa iela 125, Jēkabpilī, LV-5201 |
| Reģ.Nr. | 50003356621 |
| Kontaktpersona, tālruņa Nr. | Juriste Ilze Zīberga, tālr. 68206715 |
| E-pasts | [info@jrslimnica.lv](mailto:info@jrslimnica.lv) |
| Mājas lapa | [www.jrslimnica.lv](http://www.jekabpilsrs.lv/) |

**2. Iepirkuma priekšmets**

|  |  |
| --- | --- |
| Iepirkuma priekšmets | Medicīnas apavu piegāde |
| Iepirkuma identifikācijas numurs | JRS 2021/14MS |
| CPV kods | CPV 18800000-7 (Apavi) |
| Vērtēšanas kritērijs | Zemākā kopējā cena (bez PVN) |
| Līguma izpildes termiņš | 4 (četras) nedēļas no līguma noslēgšanas dienas |
| Tehniskā specifikācija | Tehniskās specifikācijas prasības noteiktas 1.pielikumā |

**3. Piedāvājumu iesniegšanas termiņš: līdz 2021.gada 8.martram plkst.16.00.**

4. Pretendents ir tiesīgs iesniegt tikai vienu piedāvājuma variantu.

**5. Iepirkuma priekšmets**

* 1. Iepirkuma priekšmets ir medicīnas apavu piegāde, saskaņā ar Tehniskās specifikācijas prasībām, kas noteiktas noteikumu 1.pielikumā.
  2. Līguma izpildes vieta - Andreja Pormaļa iela 125, Jēkabpilī, LV-5201
  3. Piegāde 4 (četru) kalendāro nedēļu laikā no līguma noslēgšanas.
  4. Iepirkums nav sadalīts iepirkuma priekšmeta daļās.
  5. Iepirkuma rezultātā tiks slēgts viens piegādes līgums ar vienu Piegādātāju.

1. **Tehniskā specifikācija**

Medicīnas apavu apraksts norādīts tehniskajā specifikācijā (noteikumu 1.pielikums).

**7. Paredzamā līguma izpildes laiks un kārtība**

7.1. Iepirkuma līguma izpildes laiks ir 4 (četras) kalendārās nedēļas no līguma noslēgšanas dienas, saskaņā ar līguma projekta nosacījumiem (3.pielikums).

7.2. Iepirkuma līgums Pretendentam jāparaksta ne vēlāk kā 5 (piecu) darba dienu laikā pēc tā saņemšanas.

**8. Piedāvājuma noformēšana un iesniegšana**

8.1. Piedāvājums iesniedzams vai iesūtams pa pastu Iepirkumu komisijai, adrese: Andreja Pormaļa ielā 125, Jēkabpilī, LV - 5201, administrācijas telpās darba dienās no plkst. 9.00 - 16.00 ar pusdienlaiku no plkst. 12.00-13.00.

Uz aploksnes (iepakojuma) norāda:

- Pasūtītāja nosaukumu un adresi: SIA „Jēkabpils reģionālā slimnīca”, A.Pormaļa iela 125, Jēkabpilī, LV-5201

- atzīme „Piedāvājums iepirkumam **„Medicīnas apavu piegāde”,** ID Nr. JRS 2021/14MS.

- pretendenta nosaukumu, reģ. Nr., adresi, e-pastu, tālruņa Nr.

8.2. Piedāvājums un visi tajā iekļautie dokumenti noformējami un iesniedzami tikai valsts valodā (latviešu valodā). Iesniedzot dokumentus svešvalodā, tam obligāti ir jābūt pievienotam tulkojumam latviešu valodā, pretējā gadījumā dokuments netiks vērtēts un tiks uzskatīts, ka dokuments nav iesniegts. Dokumenta tulkojuma atbilstību oriģinālam drīkst apliecināt pats Pretendents. Pretendents ir tiesīgs apliecināt visus cauršūtos dokumentus ar vienu apliecinājumu

8.3. Piedāvājumam jābūt drukātam, lapām numurētām, cauršūtām, un vadītāja vai tā pilnvarotas personas parakstītam. Ja paraksta pilnvarotā persona, jāpievieno pilnvara vai apstiprināta pilnvaras kopija.

8.4. Piedāvājuma cenas jānorāda ar precizitāti 2 (divas) ciparu zīmes aiz komata. Cenā jāiekļauj visi nodokļi un nodevas, izņemot pievienotās vērtības nodokli. Cenā jābūt ietvertiem visiem izdevumiem, kas pretendentam var rasties iepirkuma līguma izpildes laikā.

8.5. **Piedāvājumam jāpievieno iepirkuma priekšmeta paraugs atbilstoši Noteikumu 10. punkta nosacījumiem.**

**9. Iesniedzamie dokumenti**

9.1.Vadītāja vai tā pilnvarotas personas parakstīts Pretendenta pieteikums dalībai iepirkumā (2.pielikums).

9.2. Aizpildīta tehniskā specifikācija - piedāvājums (1.pielikums), saskaņā ar Pasūtītāja doto formu.

9.3. Preču katalogu vai citu informatīvu materiālu (bukletu, brošūru), kurā ir vizuāli redzami piedāvātie apavi un to parametru atbilstība specifikācijai vai norāde uz tīmekļa vietni, kurā ir pieejama attiecīgā brošūra.

**10. Pretendenta piedāvātās preces paraugs**

10.1. Visiem pretendentiem kopā ar piedāvājumu līdz piedāvājumu iesniegšanas termiņa beigām Andreja Pormaļa ielā 125, Jēkabpilī, LV - 5201, administrācijas telpās pie noteikumos norādītajai kontaktpersonai jāiesniedz piedāvātās preces paraugs. Paraugam jābūt iesaiņotiem un uz iesaiņojuma jānorāda iepirkuma numurs un pretendenta nosaukums.

10.2. Preču paraugi tiks izmantoti pretendentu tehnisko piedāvājumu vērtēšanai un atbilstības noteikšanai Tehniskās specifikācijas (1. pielikums) prasībām.

10.3. Preču paraugu iesniegšana visiem pretendentiem ir obligāta. Gadījumā, ja pretendents neiesniegs atbilstošu preces paraugu, komisija pretendenta piedāvājumu tālāk neizskatīs.

10.4. Preču paraugs, par kuru tiks slēgts iepirkuma līgums ar iepirkuma uzvarētājiem, atradīsies pie Pasūtītāja un tiks izsniegti tikai pēc piegādes līguma beigām, lai līguma izpildes laikā Pasūtītājam būtu iespēja salīdzināt tos ar piegādātāja piegādātājām precēm.

10.5. Pārējie paraugi tiks izsniegti to iesniedzējiem. Paraugi, kuri netiks izņemti 30 (trīsdesmit) dienu laikā no iepirkuma rezultātu paziņošanas dienas tiks utilizēti.

**11. Pielikumi**

1.pielikums - Tehniskā specifikācija-piedāvājums;

2.pielikums - Pieteikums;

3.pielikums - Līguma projekts.

1.pielikums

iepirkuma „Medicīnas apavu piegāde”,

Id. Nr. JRS 2021/14MS noteikumiem

**Tehniskā specifikācija - piedāvājums**

|  |  |  |
| --- | --- | --- |
| **Nr.p.k.** | **Pasūtītāja prasības** | **Pretendenta apliecinājums\*** |
| 1 | Prece (apavu pāris) jāievieto atsevišķā iepakojumā. Iepakojumā ievietoti apavu kopšanas un lietošanas noteikumi latviešu valodā |  |
| 2 | Uz katra Preces iepakojuma jānorāda informācija par Preces piegādātāju, Preces nosaukumu un izmēru |  |
| 3 | Uz katra apava vai vismaz uz viena apava no pāra jābūt norādei par ražotāju, izmantotajiem materiāliem un izmēru |  |
| 4 | Neatbilstošas Preces iesniegšanas gadījumā piegādātājs par saviem līdzekļiem novērš Preces trūkumus, nepieciešamības gadījumā apmainot to pret prasībām atbilstošu Preci |  |
| 5 | Piegādātajai Precei jānodrošina garantija ne mazāka kā 24 (divdesmit četri ) mēneši no Preces piegādes dienas. |  |

**Medicīnas apavu tehniskie parametri**

|  |  |  |  |
| --- | --- | --- | --- |
| **Nr.p.k.** | **Tehniskā raksturlieluma nosaukums** | **Prasības** | **Pretendenta piedāvājums\*** |
| **Profesionālie medicīnas apavi** | | | |
| 1 | Pielietojums | Darbam ar covid pacientiem |  |
| 2 | Virspuse | Slēgta |  |
| 3 | Materiāls un apdare | Apavi ir elpojoši, viegli un mīksti, bez lateksa, ar anatomiski izliektu atbalstu |  |
| 4 | Zole | Neslīdoša zole (EN 20347) ar antistatisku efektu, ergonomiska, enerģiju absorbējoša |  |
| 5 | Iekšpuse | Ar pēdu stimulējošu, autoklavējama iekšzoli |  |
| 6 | Kopšana | Apavus iespējams mazgāt 100C un sterilizēt (autoklavēt) 134C |  |
| 7 | Papēžu siksna | Regulējama |  |
| 8 | Pacēluma zona | Mīksta viegli pielāgojas pēdas pacēlumam |  |
| 9 | Izmēru pieejamība | 35-46 |  |
| 10 | Atbilstība | EN ISO 20344:2011 kategorija OB-E-A  EN ISO 20347:2012  Regulas: 1907/2006/EC, Klase XVII |  |
| 11 | Aizsardzības līmenis | SRC+E+OB+A |  |

\* Pretendents apliecina savas spējas nodrošināt nosacījumu un prasību ievērošanu

Pretendenta nosaukums un paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_

2.pielikums

iepirkuma „Medicīnas apavu piegāde”,

Id. Nr. JRS 2021/14MS noteikumiem

**Pieteikums**

**iepirkumam ,,Medicīnas apavu piegāde”**

Id. Nr. JRS 2021/14MS

|  |  |
| --- | --- |
| Pretendenta nosaukums |  |
| Reģistrācijas Nr. |  |
| Juridiskā adrese |  |
| Faktiskā adrese, ja tā atšķiras no juridiskās |  |
| Tālrunis |  |
| e-pasts |  |
| Bankas rekvizīti |  |

ar šī pieteikuma iesniegšanu:

* piesakās piedalīties publiskā iepirkumā ,,**Medicīnas apavu piegāde**”, Identifikācijas Nr. JRS 2021/14MS un ar šo apliecina, ka:
* atzīst sava pieteikuma un piedāvājuma spēkā esamību 30 (trīsdesmit) kalendārās dienas no piedāvājuma iesniegšanas beigu datuma;
* apņemas (ja pasūtītājs izvēlējies šo piedāvājumu) slēgt līgumu atbilstoši līguma projektā ietvertajiem nosacījumiem, Pasūtītāja noteiktajā termiņā;
* izvērtējot savas finansiālās un saimnieciskās spējas, apņemas piegādāt medicīnas apavus parlīgumcenu, kas ietver cenu un piegādi līdz Pasūtītājam, izņemot pievienotās vērtības nodokli (bez PVN):

|  |  |  |  |  |
| --- | --- | --- | --- | --- |
| Nr.p.k. | Preces nosaukums | Daudzums | Cena vienībai, EUR | Cena par visu apjomu, EUR |
| 1. | Medicīnas apavi | 120 pāri |  |  |
| PVN, EUR | | | |  |
| Kopā ar PVN, EUR | | | |  |

Atzīme, vai pretendents ir mazais[[1]](#footnote-1) vai vidējais[[2]](#footnote-2) uzņēmums \_\_\_\_\_\_\_\_\_\_\_\_\_\_\_\_\_\_\_

Pretendenta vai pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_

(Parakstītāja vārds, uzvārds, ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Ja paraksta pilnvarotā persona, jāpievieno pilnvaras oriģināls)*

Datums \_\_\_\_\_\_\_\_\_\_\_\_\_\_\_\_

3.pielikums

iepirkuma „Medicīnas apavu piegāde”,

Id. Nr. JRS 2021/14MS noteikumiem

**PIRKUMA LĪGUMS** (PROJEKTS)

(par medicīnas apavu piegādi)

Jēkabpilī, 2021.gada \_\_\_. \_\_\_\_\_\_\_\_\_

**SIA „Jēkabpils reģionālā slimnīca”,** reģistrācijas Nr. 50003356621, turpmāk - Pasūtītājs, tās valdes priekšsēdētājas Margaritas Meļņikovas, valdes locekļa Renāra Putniņa un valdes locekļa Roberta Spruča personās, kuri rīkojas uz Statūtu pamata, no vienas puses, un

\_\_\_\_\_\_\_\_\_\_\_\_\_\_\_ turpmāk - Piegādātājs, tās \_\_\_\_\_\_\_\_\_\_\_\_\_ personā, kurš rīkojas uz \_\_\_\_\_\_\_\_\_\_\_\_\_\_ pamata, no otras puses, abi kopā turpmāk - Puses, pastāvot pilnīgai vienprātībai, bez viltus, maldiem un spaidiem, saskaņā ar Publisko iepirkumu likumu un publiskā iepirkuma „Medicīnas apavu piegāde”, identifikācijas Nr. JRS 2021/14MS rezultātiem, noslēdza šādu iepirkuma līgumu, turpmāk - Līgums:

**1. Līguma priekšmets**

Piegādātājs pārdod un piegādā, bet Pasūtītājs pieņem un apmaksā **120 pārus medicīnas apavus** (tekstā arī Prece), saskaņā ar tehnisko specifikāciju (1.pielikums) un cenu, kāda tika iesniegta piedāvājumā iepirkumam (2.pielikums), bet Pasūtītājs apņemas pieņemt un apmaksāt Preci saskaņā ar Līguma noteikumiem. Pielikumi ir Līguma neatņemamas sastāvdaļas,

**2. Līguma summa un samaksas kārtība**

2.1. Līguma summa ir EUR \_\_\_\_\_\_*(vārdiski*), bez PVN. Tiek piemērota 21% pievienotās vērtības nodokļa, turpmāk - PVN, likme, kas sastāda EUR \_\_\_\_\_\_ *(vārdiski)*. Līguma summa kopā ar 21% PVN sastāda EUR \_\_\_\_\_ *(vārdiski)*.

Preces cena tiek noteiktas *euro* (EUR), vadoties no iepirkumam iesniegtā finanšu piedāvājuma un ir nemainīga visu Līguma izpildes laiku.

2.2. PVN summa tiek aprēķināta un norādīta rēķinā atbilstoši “Pievienotās vērtības nodokļa likuma” nodokļa procenta likmēm un noteikumiem. Ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas ar PVN tiek grozītas bez atsevišķas pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preces cena un Līguma summa bez PVN šādā kārtībā nevar tikt grozītas.

2.3. Preces vienas vienības cenā ir iekļauta Preces ievešana Latvijas Republikā, iepakojums, piegāde un izkraušana Pasūtītāja norādītajā vietā, kā arī visi valsts un pašvaldības noteiktie nodokļi, nodevas un citas izmaksas, kas saistītas ar Līguma izpildi. Preces vienību cena Līguma izpildes gaitā paliek nemainīga.

2.4.Pasūtītājs apmaksā preci, veicot 100% pēcapmaksu 30 (trīsdesmit) dienu laikā no Preces piegādes brīža un preču pavadzīmes – rēķina saņemšanas.

2.5. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī tajos jābūt norādītiem Pasūtītāja rekvizītiem, Līguma numuram un iepirkuma identifikācijas numuram. Ja rēķini nav noformēti atbilstoši Latvijas Republikas normatīvo aktu vai šī punkta prasībām Piegādātāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu rēķinu. Šajā gadījumā samaksas termiņš tiek skaitīts no brīža, kad Piegādātājs iesniedz atbilstoši Līguma noteikumiem noformētu rēķinu.

2.6. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.

2.7. Puses atzīst par saistošiem arī elektroniski sagatavotus un iesniegtus rēķinus.

**3.Preču piegādes kartība**

1. Prece Pasūtītājam tiek piegādāta un nodota ne vēlāk kā 4 (četru) kalendāro nedēļu laikā no Līguma parakstīšanas dienas, tā norādītajās telpās, Andreja Pormaļa 125, Jēkabpilī, LV – 5201.
2. Par Preces iegādes datumu uzskata datumu, kad Piegādātājs ir piegādājis Preci pilnā apjomā, nodevis Preci Pasūtītājam, un ir parakstīts pieņemšanas – nodošanas akts.
3. Pirms piegādes piegādājamās Preces daudzums, krāsa un izmērs ir jāsaskaņo ar Pasūtītāju.

**4. Garantijas**

4.1. Pārdevējs nodrošina Preču, kurām saskaņā ar Latvijas Republikā spēkā esošajiem normatīvajiem aktiem ir noteikts garantijas termiņš, garantiju 24 (divdesmit četri)mēneši no Preces pieņemšanas brīža, ko apstiprina Preces pieņemšanas-nodošanas akts.

4.2. Piegādātājs apņemas garantijas laikā, kas ir minēts šī Līguma 4.1. punktā, bez maksas novērst jebkuru Preces defektu un bojājumu.

4.4. Piegādātāja garantija neattiecas uz defektiem, kas radušies Preci lietojot neatbilstoši tās lietošanas norādījumiem.

4.5. Pasūtītājs nekavējoties rakstiski paziņo Piegādātājam par jebkuru Preces bojājumu, kas jānovērš garantijas ietvaros.

4.6. Pamatojoties uz defektu aktu, Piegādātājam ne vēlāk kā 5 (piecu) darba dienu laikā no defektu akta sastādīšanas brīža jānovērš defekts, bez Pasūtītāja papildus samaksas visā garantijas laikā. Ja defekta novēršanai nepieciešams garāks termiņš, Puses par to vienojas atsevišķi.

**5.Pušu saistības**

5.1. Piegādātājs nodrošina Preces piegādi Līgumā noteiktajā termiņā un sedz transporta izdevumus, kā arī atbild par Preces pārvadājuma risku.

5.2. Piegādātāja pienākums ir reizē ar piegādi nodot Pasūtītājam visus nepieciešamos pavaddokumentus saskaņā ar Latvijas Republikā spēkā esošajiem normatīvajiem aktiem.

5.3. Pasūtītāja pienākums ir nodrošināt piegādātās Preces pieņemšanu un apmaksu atbilstoši Līguma noteikumiem.

**6.Pušu atbildība**

6.1.Katra Puse ir atbildīga par Līguma pildīšanu. Vainīgā Puse par Līguma saistību nepienācīgu pildīšanu, atlīdzina otrai Pusei radušos tiešos zaudējumus.

6.2.Par Līgumā noteikto maksājuma termiņu neievērošanu Piegādātājs Pasūtītājam var piemērot līgumsodu 0,05% apmērā no nokavētā maksājuma summas par katru nokavēto dienu.

6.3.Par Līgumā noteikto Preces piegādes termiņu neievērošanu Pasūtītājs var piemērot Piegādātājam līgumsodu 0,05 % apmērā no kavētās Preces piegādes apjoma summas par katru nokavēto dienu.

6.4. Ieturamā līgumsoda summa Pusēm nevar būt lielākā par 10% no Līguma kopējās summas.

6.5. Pamatotu iemeslu dēļ Līgumā paredzētos līgumsodus var samazināt vai neiekasēt, ja panākta Pušu rakstiska vienošanās.

6.6. Ja Preces piegāde tiek kavēta vairāk par 20 darba dienām, Pasūtītājam ir tiesības vienpusēju lauzt Līgumu, brīdinot par to Piegādātāju 5 darba dienas iepriekš un Piegādātājam ir pienākums bezstrīdus kārtībā atmaksāt visu, līdz Līguma laušanai saņemto summu, t.sk. iekļauto PVN.

6.7. Līgumsodu samaksa neatbrīvo no Līguma saistību izpildes.

6.8. Neviena no Pusēm nav atbildīga par savu saistību neizpildi, ja tā radusies nepārvaramas varas apstākļu dēļ. Ar nepārvaramas varas apstākļiem saprot dabas katastrofas, karu un jebkura rakstura kara operācijas, blokādi, embargo, epidēmijas un citus ārkārtas apstākļus, kurus puses nevarēja paredzēt Līguma izpildes laikā. Par šādu apstākļu iestāšanos 5 dienu laikā tiek paziņots otrai Pusei. Biznesa risks netiek uzskatīts par nepārvaramu varu un nevar būt par pamatu Līguma saistību nepildīšanai.

**7. Pārējie noteikumi**

7.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildīšanai.

7.2. Kontaktpersonas Līguma saistību izpildei:

7.2.1. no Pasūtītāja puses:

7.2.1. no Piegādātāja puses: \_\_\_\_\_\_\_\_\_\_\_\_\_\_\_\_\_\_\_\_\_\_.

7.3. Līgums pilnībā apliecina Pušu vienošanos. Nekādi mutiski papildinājumi netiek uzskatīti par Līguma noteikumiem. Jebkuras izmaiņas Līguma noteikumos stājas spēkā tikai tad, ja tās tiek noformētas rakstiski un tās paraksta abas Puses.

7.4. Puses apņemas darīt visu, lai ar Līguma izpildi saistītos strīdus un domstarpības risinātu sarunu kārtībā savstarpēji vienojoties. Strīdus, par kuriem 30 dienu laikā netiek panākta vienošanās, izskata tiesa LR spēkā esošajā kārtībā.

7.5. Līguma saistības pāriet Pušu tiesību saistību pārņēmējiem. Gadījumā, ja tiek mainīta kādas puses juridiskā adrese vai rekvizīti, par to 5 darba dienu laikā tiek paziņots otrai Pusei.

7.6. Pušu pārstāvji apliecina, ka tiem ir nepieciešamās pilnvaras un atļaujas slēgt šo līgumu.

7.7. Līgums ar vienu pielikumu sastādīts un parakstīts 2 (divos) eksemplāros, no kuriem viens eksemplārs atrodas pie Pasūtītāja, bet otrs eksemplārs pie Piegādātāja, abiem eksemplāriem ir vienāds juridiskais spēks.

**8. Pušu rekvizīti un paraksti**

1. atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) **mazais uzņēmums** ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro* [↑](#footnote-ref-1)
2. atbilstoši Komisijas 2003. gada 6. maija Ieteikumam par mikro, mazo un vidējo uzņēmumu definīciju (OV L124, 20.5.2003.) **vidējais uzņēmums** ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, *un/vai,* kura gada bilance kopā nepārsniedz 43 miljonus *euro* [↑](#footnote-ref-2)